
ЧӐВАШ РЕСПУБЛИКИН 
САККУНӖ

ХАЛӐХ ӲНЕР АЛӐСТАЛӐХНЕ 
АТАЛАНТАРАССИ ҪИНЧЕН

Чӑваш Республикин Патшалӑх Канашӗ
2025 ҫулхи ака уйӑхӗн 24-мӗшӗнче
йышӑннӑ

1 статья. Ҫак Саккун йӗркелекен ыйтусем
1. Ҫак Саккун Чӑваш Республикин территорийӗнче халӑх ӳнер алӑсталӑхӗ енӗпе пулакан хутшӑнусене йӗркелет.
2. Халӑх ӳнер алӑсталӑхӗ енӗпе пулакан хутшӑнусене хутшӑнакансем граждансем тата кирек мӗнле йӗркелӳпе право формисене тата харпӑрлӑх формисене усӑ куракан физически сӑпатсем шутланаҫҫӗ.

2 статья.	Халӑх ӳнер алӑсталӑхӗ енӗпе пулакан хутшӑнусене право тӗлӗшӗнчен йӗркелесси
Халӑх ӳнер алӑсталӑхӗ енӗпе пулакан хутшӑнусене право тӗлӗшӗнчен Раҫҫей Федерацийӗн Конституцийӗпе, Раҫҫей Федерацийӗн "Раҫҫей Федерацийӗн культура ҫинчен калакан саккунӗсен никӗсӗсем" 1992 ҫулхи юпа уйӑхӗн 9-мӗшӗнчи 3612-I №-лӗ саккунӗпе, Федерацин "Халӑх ӳнер алӑста-лӑхӗ ҫинчен" 1999 ҫулхи кӑрлач уйӑхӗн 6-мӗшӗнчи 7-ФЗ №-лӗ саккунӗпе (малалла – Федераци саккунӗ), федерацин ытти саккунӗсемпе тата Раҫҫей Федерацийӗн ытти нормативлӑ право акчӗсемпе, ҫак Саккунпа тата Чӑваш Республикин ытти нормативлӑ право акчӗсемпе килӗшӳллӗн йӗркелеҫҫӗ.
3 статья. Тӗп ӑнлавсем
Ҫак Саккунра Федераци саккунӗпе пӑхса хӑварнӑ тӗп ӑнлавсемпе усӑ кураҫҫӗ.

4 статья.	Чӑваш Республикин патшалӑх влаҫӗн органӗсен халӑх ӳнер алӑсталӑхӗ енӗпе пурнӑҫламалли полномочийӗсем
1. Чӑваш Республикин Патшалӑх Канашӗн халӑх ӳнер алӑсталӑхӗ енӗпе пурнӑҫламалли полномочийӗсен шутне ҫаксем кӗреҫҫӗ:
халӑх ӳнер алӑсталӑхӗ енӗпе пулакан хутшӑнусене йӗркелесе тӑракан Чӑваш Республикин саккунӗсене йышӑнасси тата вӗсене пӑхӑннине тата пурнӑҫланине тӗрӗслесе тӑрасси;
халӑх ӳнер алӑсталӑхӗ енӗпе Раҫҫей Федерацийӗн саккунӗсемпе килӗшӳллӗн ытти полномочисене пурнӑҫласси.
2. Чӑваш Республикин Министрсен Кабинечӗн халӑх ӳнер алӑсталӑхӗ енӗпе пурнӑҫламалли полномочийӗсен шутне ҫаксем кӗреҫҫӗ:
халӑх ӳнер алӑсталӑхӗ енӗпе Чӑваш Республикин нормативлӑ право акчӗсене йышӑнасси;
халӑх ӳнер алӑсталӑхне сыхласа хӑварма, чӗртсе тӑратма тата аталантарма пулӑшакан мероприятисене кӗртнӗ Чӑваш Республикин патшалӑх программисене ҫирӗплетесси;
Чӑваш Республикин территорийӗнче туса хатӗрленӗ изделисене халӑх ӳнер алӑсталӑхӗн изделийӗсем шутне кӗртмелли йӗркене палӑртасси;
Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗ ҫинчен калакан положение ҫирӗплетесси;
Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗн йышне йӗркелесси тата ҫирӗплетесси;
халӑх ӳнер алӑсталӑхӗн ӑстисен регионти реестрне туса хурасси ҫинчен калакан йышӑнӑва тӑвасси;
халӑх ӳнер алӑсталӑхӗн ӑстисен регионти реестрне туса хумалли тата ӑна тытса пымалли йӗркене палӑртасси;
Чӑваш Республикин территорийӗнче халӑх ӳнер алӑсталӑхӗ енӗпе ӗҫлесси йӑлана кӗнӗ вырӑнсене тупса палӑртасси;
халӑх ӳнер алӑсталӑхӗ енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн ытти полномочисене пурнӑҫласси.
3. Чӑваш Республикин Министрсен Кабинечӗ халӑх ӳнер алӑсталӑхӗ енӗпе полномочи панӑ Чӑваш Республикин ӗҫ тӑвакан органӗн (малалла – полномочиллӗ орган) полномочийӗсен шутне ҫаксем кӗреҫҫӗ:
Чӑваш Республикин территорийӗнче халӑх ӳнер алӑсталӑхне сыхласа хӑвармалли, чӗртсе тӑратмалли тата аталантарма пулӑшмалли мерӑсене пурнӑҫласси;
халӑх ӳнер алӑсталӑхне сыхласа хӑварма, чӗртсе тӑратма тата аталантарма пулӑшакан мероприятисене кӗртнӗ Чӑваш Республикин патшалӑх программисене туса хатӗрлесси тата пурнӑҫа кӗртесси;
халӑх ӳнер алӑсталӑхӗн ӑстисене халӑх ӳнер алӑсталӑхӗн ӑстисен регионти реестрне кӗртесси ҫинчен калакан йышӑну тӑвасси тата вӗсене халӑх ӳнер алӑсталӑхӗн ӑстисен регионти реестрӗнчен кӑларасси ҫинчен калакан йышӑну тӑвасси;
халӑх ӳнер алӑсталӑхӗ ӗҫӗнче информаци тытӑмне тытса пырассине тивӗҫтересси, ҫав шутра полномочиллӗ органа пӑхӑнса тӑракан организацисене явӑҫтарса;
сведенисене Чӑваш Республикин халӑх ӳнер алӑсталӑхӗ енӗпе ӗҫлесси йӑлана кӗнӗ вырӑнсен патшалӑх реестрне, халӑх ӳнер алӑсталӑхӗн пысӑк пахалӑхлӑ тесе йышӑннӑ ӳнер изделийӗсен тӗслӗхӗсен патшалӑх реестрне ярса парасси;
Федерацин халӑх ӳнер алӑсталӑхӗ енӗпе ӗҫлекен эксперт канашне халӑх ӳнер алӑсталӑхӗн изделийӗсен тӗслӗхӗсене пӑхса тухни ҫинчен калакан представленисене тата Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗн йышӑнӑвӗсене асӑннӑ тӗслӗхсене халӑх ӳнер алӑсталӑхӗн пысӑк пахалӑхлӑ тесе йышӑннӑ ӳнер изделийӗсен тӗслӗхӗсем пек регистрацилес тӗллевпе ярса парасси;
халӑх ӳнер алӑсталӑхӗ енӗпе Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн ытти полномочисене пурнӑҫласси.
4. Чӑваш Республикин патшалӑх влаҫӗн органӗсем халӑх ӳнер алӑсталӑхӗсене (Раҫҫей Федерацийӗн Правительстви полномочи панӑ федерацин ӗҫ тӑвакан влаҫӗн органӗ ҫирӗплетнӗ переченьри халӑх ӳнер алӑсталӑхӗн 
организацийӗсемсӗр пуҫне) Чӑваш Республикин саккунӗсемпе килӗшӳллӗн пулӑшу параҫҫӗ. 
Раҫҫей Федерацийӗн саккунӗсемпе килӗшӳллӗн Чӑваш Республикин патшалӑх влаҫӗн органӗсем: 
Раҫҫей Федерацийӗн Правительстви полномочи панӑ федерацин ӗҫ тӑвакан влаҫӗн органӗ ҫирӗплетекен халӑх ӳнер алӑсталӑхӗн организацийӗсене Чӑваш Республикин саккунӗсемпе килӗшӳллӗн пулӑшу пама пултараҫҫӗ;
халӑх ӳнер алӑсталӑхӗн ӑстисене (вӗсем ҫинчен пӗлтерекен сведени-сене халӑх ӳнер алӑсталӑхӗн ӑстисен регионти реестрне кӗртнӗ) Раҫҫей Федерацийӗн саккунӗсемпе тата Чӑваш Республикин саккунӗсемпе пӑхса хӑварнӑ финанс, информаци, консультаци пулӑшӑвӗ, йӗркелӳ ыйтӑвӗсем тӗлӗшпе пулӑшу пама тата ытти майпа пулӑшма пултараҫҫӗ.

5 статья.	Чӑваш Республикинчи вырӑнти хӑй тытӑмлӑх органӗсем халӑх ӳнер алӑсталӑхне сыхласа хӑварас, чӗртсе тӑратас тата аталантарас ӗҫе хутшӑнасси
1. Чӑваш Республикинчи вырӑнти хӑй тытӑмлӑх органӗсем муниципаллӑ пӗрлӗх территорийӗнче халӑх ӳнер алӑсталӑхне сыхласа хӑварас, чӗртсе тӑратас тата аталантарас ӗҫе хутшӑнаҫҫӗ.
2. Чӑваш Республикинчи вырӑнти хӑй тытӑмлӑх органӗсем халӑх ӳнер алӑсталӑхӗн ӑстисене (вӗсем ҫинчен пӗлтерекен сведенисене халӑх ӳнер алӑсталӑхӗн ӑстисен регионти реестрне кӗртнӗ) Раҫҫей Федерацийӗн саккунӗсемпе тата Чӑваш Республикин саккунӗсемпе пӑхса хӑварнӑ финанс, информаци, консультаци пулӑшӑвӗ, йӗркелӳ ыйтӑвӗсем тӗлӗшпе пулӑшу пама тата ытти майпа пулӑшма пултараҫҫӗ.

6 статья.	Халӑх ӳнер алӑсталӑхӗн организацийӗсем ҫинчен калакан сведенисем
Чӑваш Республикин территорийӗнче ӗҫлекен халӑх ӳнер алӑсталӑхӗн организацийӗсем ҫинчен калакан сведенисене полномочиллӗ органӑн "Интернет" информаципе телекоммуникаци сетӗнчи официаллӑ сайтне пурте усӑ курмалли майпа вырнаҫтараҫҫӗ.

7 статья. Халӑх ӳнер алӑсталӑхӗн ӑстисен регионти реестрӗ
1. Хӑйсен ӗҫ-хӗлне уйрӑм предприниматель пек е тата "Професси тупӑшӗсенчен илекен налук" ятарлӑ налук йӗркипе усӑ куракан уйрӑм ҫын пек пурнӑҫлакан халӑх ӳнер алӑсталӑхӗн ӑстисем ҫинчен калакан сведенисене халӑх ӳнер алӑсталӑхӗн ӑстисен регионти реестрне кӗртеҫҫӗ.
2. Халӑх ӳнер алӑсталӑхӗн ӑстисен регионти реестрне туса хурасси ҫинчен калакан йышӑнӑва Чӑваш Республикин Министрсен Кабинечӗ тӑвать.
3. Халӑх ӳнер алӑсталӑхӗн ӑстисен регионти реестрне йӗркелемелли тата тытса пымалли йӗркене Чӑваш Республикин Министрсен Кабинечӗ Федераци саккунӗн положенийӗсене шута илсе палӑртать.
4. Халӑх ӳнер алӑсталӑхӗн ӑстисен регионти реестрӗнче упранакан сведенисене полномочиллӗ органӑн "Интернет" информаципе телекоммуникаци сетӗнчи официаллӑ сайтне пурте усӑ курмалли майпа вырнаҫтараҫҫӗ (Раҫҫей Федерацийӗн саккунӗсемпе килӗшӳллӗн пурте усӑ курма пултарайман сведенисемсӗр пуҫне).

8 статья.	Чӑваш Республикин территорийӗнче туса хатӗрлекен изделисене халӑх ӳнер алӑсталӑхӗн изделийӗсен шутне кӗртесси
1. Чӑваш Республикин территорийӗнче туса хатӗрлекен изделисене халӑх ӳнер алӑсталӑхӗн изделийӗсен шутне кӗртме тӑратнӑ пӗрешкел тӗслӗхсене тата халӑх ӳнер алӑсталӑхӗн сайра тӗл пулакан изделийӗсене Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗ пӑхса тухнӑ хыҫҫӑн тунӑ йышӑнусене тӗпе хурса кӗртеҫҫӗ. 
Раҫҫей Федерацийӗн саккунӗсемпе килӗшӳллӗн Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗн йышӑнӑвӗсене халӑх ӳнер алӑсталӑхӗн ӗҫлев тӗсӗсен тата изделисен ушкӑнӗсен переченӗпе килӗшӳллӗн тӑваҫҫӗ, асӑннӑ перечене Раҫҫей Федерацийӗн Правительстви полномочи панӑ федерацин ӗҫ тӑвакан влаҫӗн органӗ палӑртнӑ йӗркепе ҫирӗплетеҫҫӗ.
2. Чӑваш Республикин территорийӗнче туcа хатӗрлекен изделисене халӑх ӳнер алӑсталӑхӗн изделийӗсен шутне кӗртмелли йӗркене Чӑваш Республикин Министрсен Кабинечӗ Федераци саккунӗн положенийӗсене шута илсе палӑртать.
3. Туса хатӗрленӗ изделисене халӑх ӳнер алӑсталӑхӗн изделийӗсен шутне кӗртесси ҫинчен калакан Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗн йышӑнӑвӗсене полномочиллӗ органӑн "Интернет" информаципе телекоммуникаци сетӗнчи официаллӑ сайтне пурте усӑ курмалли майпа вырнаҫтараҫҫӗ (ҫавнашкал йышӑнусем тытса тӑракан тата Раҫҫей Федерацийӗн саккунӗсемпе килӗшӳллӗн пурте усӑ курма пултарайман сведенисемсӗр пуҫне).

9 статья.	Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗ
1. Раҫҫей Федерацийӗн саккунӗсемпе килӗшӳллӗн Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗ хӑйӗн ӗҫ-хӗлне Раҫҫей Федерацийӗн Правительстви полномочи панӑ федерацин ӗҫ тӑвакан влаҫӗн органӗ ҫирӗплетнӗ халӑх ӳнер алӑсталӑхӗ енӗпе ӗҫлекен ӳнер-эксперт канашӗ ҫинчен калакан типлӑ положение тӗпе хурса Чӑваш Республикин Министрсен Кабинечӗ ҫирӗплетекен халӑх ӳнер алӑсталӑхӗ енӗпе ӗҫлекен ӳнер-эксперт канашӗ ҫинчен калакан положение тӗпе хурса пурнӑҫлать.
2. Туса хатӗрленӗ изделисене пӑхса тухнин кӑтартӑвӗсем тӑрӑх Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗ вӗсене халӑх ӳнер алӑсталӑхӗн изделийӗсен шутне кӗртесси ҫинчен калакан йышӑнусем тӑвать, халӑх ӳнер алӑсталӑхӗн ӗҫ-хӗлне эксперт пулӑшӑвӗпе тивӗҫтерет, ҫавӑн пекех Чӑваш Республикин халӑх ӳнер алӑсталӑхӗ енӗпе ӗҫлекен ӳнер-эксперт канашӗ ҫинчен калакан положенипе палӑртнӑ ытти ӗҫсене пурнӑҫлать.

10 статья.	Чӑваш Республикин территорийӗнче халӑх ӳнер алӑсталӑхӗ енӗпе ӗҫлесси йӑлана кӗнӗ вырӑнсем
1. Раҫҫей Федерацийӗн саккунӗсемпе килӗшӳллӗн Чӑваш Республикин халӑх ӳнер алӑсталӑхӗ енӗпе ӗҫлесси йӑлана кӗнӗ вырӑнсене Чӑваш Республикин Министрсен Кабинечӗ Раҫҫей Федерацийӗн Правительстви ҫирӗплетнӗ халӑх ӳнер алӑсталӑхӗ енӗпе ӗҫлесси йӑлана кӗнӗ вырӑнсене палӑртмалли правилӑсемпе тата Раҫҫей Федерацийӗн Правительстви полномочи панӑ федерацин ӗҫ тӑвакан влаҫӗн органӗ ҫирӗплетнӗ халӑх ӳнер алӑсталӑхӗн ӗҫлев тӗсӗсен тата изделисен ушкӑнӗсен переченӗпе килӗшӳллӗн палӑртать.
2. Чӑваш Республикин халӑх ӳнер алӑсталӑхӗ енӗпе ӗҫлесси йӑлана кӗнӗ вырӑнсем ҫинчен калакан сведенисене халӑх ӳнер алӑсталӑхӗ йӑлана кӗнӗ вырӑнсен патшалӑх реестрне кӗртмелле.
11 статья. Ҫак Саккун вӑя кӗресси
Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.

	Чӑваш Республикин
Пуҫлӑхӗ
	
О. Николаев

